CELEX: 32007R0537
Language: et
Date: 2007-05-15 00:00:00
Title: Komisjoni määrus (EÜ) nr 537/2007, 15. mai 2007 , käärimissaaduse Aspergillus oryzae (NRRL 458) (Amaferm) lubamise kohta söödalisandina (EMPs kohaldatav tekst)

16.5.2007   
            
            
               ET
            
            
               Euroopa Liidu Teataja
            
            
               L 128/13
            
         
      KOMISJONI MÄÄRUS (EÜ) nr 537/2007,
   15. mai 2007,
   käärimissaaduse Aspergillus oryzae (NRRL 458) (Amaferm) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati loataotlus käesoleva määruse lisas nimetatud valmistise kohta. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb käärimissaaduse Aspergillus oryzae NRRL 458 (Amaferm) lubamist lüpsilehmade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 8. märtsi 2006. aasta arvamuses järeldusele, et käärimissaadus Aspergillus oryzae NRRL 458 (Amaferm) ei mõju kahjulikult ei loomade ega inimeste tervisele ega keskkonnale. (2) Toiduohutusamet jõudis ka järeldusele, et nimetatud käärimissaadus ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada sellele loa andmise. On tõestatud, et Amaferm mõjub lüpsilehmade piimaannile soodsalt. Toiduohutusameti arvamuses soovitatakse asjakohaseid vahendeid kasutajate ohutuse tagamiseks, seevastu turustusjärgse järelevalve erinõudeid ei peeta vajalikuks. Nimetatud arvamusega kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. mai 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  Opinion of the Scientific Panel on Additives and Products or Substances used in Animal Feed on the safety and efficacy of the product „Amaferm” authorised as a feed additive for dairy cows and cattle for fattening in accordance with Regulation (EC) No 1831/2003. Adopted on 18 March 2006. The EFSA Journal (2006) 337, lk 1–17.
   
      LISA
      
                  Lisandi identifitseerimisnumber
               
               
                  Loa omanik
               
               
                  Lisand
                  (kaubanimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  Zootehniliste lisandite kategooria. Funktsionaalrühm: seedimist soodustavad ained.
               
            
                  4a2
               
               
                  Trouw Nutrition BV
               
               
                  
                     Aspergillus oryzae käärimissaadus
                  NRRL 458
                  (Amaferm)
               
               
                  
                               
                           
                           
                              Söödalisandi koostis:
                              
                                 Aspergillus oryzae käärimissaadus NRRL 458: 4–5 %
                              nisukliid: 94–95 %
                              roostevaba terasepuru, mis sisaldab 5 % koobaltkarbonaati (1 %)
                           
                        
                               
                           
                           
                              Toimeaine iseloomustus:
                              
                                 Aspergillus oryzae käärimissaadus (NRRL 458), mis sisaldab
                              endo-1,4-beeta-glükanaasi EC 3.2.1.4: 3 IU (1)/g;
                              alfa-amülaasi EC 3.2.1.1: 40 IU (2)/g;
                           
                        
                               
                           
                           
                              Analüüsimeetod:
                              alfa-amülaas AOAC 17th Ed. 2002.01
                              endo-1,4-beeta-glükanaas (põhineb supernatantse proteiini ja anaeroobse seene (Neocallimastix frontalis EB 188) tsellulaasi protsessidel (Barichievich, EB, Calza RE (1990)).
                           
                        
               
                  Lüpsilehmad
               
               
                  —
               
               
                  85
               
               
                  300
               
               
                  
                              1.
                           
                           
                              Soovitatav kogus: söödalisandi kogus päevases söödaportsjonis peab olema 3–5 g lehma kohta päevas.
                           
                        
                              2.
                           
                           
                              Kasutajate ohutuse tagamine: sööda käitlemisel kasutada respiraatorit ja kaitseprille.
                           
                        
               
                  5. juuni 2017
               
            
         (1)  1 IU tähistab tsellulaasi, mis pH taseme 6,5 ja temperatuuri 39 °C juures vabastab karboksümetüültselluloosist ühe mikromooli glükoosi minutis.
      
         (2)  1 IU tähistab amülaasi, mis pH taseme 6,5 ja temperatuuri 39 °C juures vabastab kartulitärklisest ühe mikromooli glükoosi minutis.